**PROGRAMI CENTRA ZA LIKOVNI ODGOJ GRADA ZAGREBA**

*Program je prilagođen širokom krugu polaznika odnosno korisnika u dobi od 12 godina starosti pa na dalje. Vršimo pripreme za srednje umjetničke škole, fakultete i posebno smo orijentirani na rekreativne grupe od mlađe do starije dobi. Cilj je promicanje likovne kulture i praktična obuka po najvišim standardima te poduka i priprema za upise u umjetničke srednje škole i fakultete te uspješno savladavanje prijemnih ispita. Centar od svojeg osnutka uspješno djeluje u programima edukacije (čemu su dokaz upisani polaznici Centra na Likovnu akademiju i druge umjetničke škole), kao i mjesto okupljanja i djelovanja zaljubljenika u likovnu umjetnost uz odgajanje novih konzumenata kulturnih sadržaja u Gradu Zagrebu.*

***TEČAJ CRTANJA***

1. *Semestar: Tehnike promatranja i upoznavanje osnovnih pravila perspektive, određivanja privida slike.. Prividne veličine, kutovi, pravci u prostoru (geometrija tijela). Analitičko crtanje točka, linija, crta (crtanje kocke, geom. tijela, stolice, upotrebnih predmeta). Analiza volumena i građenje volumena na crtežu (gipsana glava). Crtanje manjih figura i skulptura.*
2. *Semestar: Studija, raščlanjivanje volumena i građenje volumena na crtežu (muški i ženski gipsani torzo, gipsana glava, akt, kroki). Crtanje ugljenom.*
3. *Semestar: Osnovne kompozicije. Ton, tehnika crtanja suhim materijalom (olovka, pastel, kreda). Crtanje akta i portreta prema živom modelu.*
4. *Semestar: tehnika crtanja mokrim materijalom (tuš, močila) perom, kistom i laviranjem. Kombinirane tehnike. Slobodna kompozicija. Crtanje akta i portreta prema živom modelu.*

***TEČAJ SLIKANJA***

1. *Semestar: Uvod u rad sa temperom, (crno bijela tempera, geometrijska tijela).*

*Slikarske tehnike: mrtva priroda, pejzaž (tempera u boji).*

1. *Semestar: Osnove slikarske kompozicije. Ton. Spektar,, komplementarni kontrast, toplo-hladni odnosi boja. Tehnika akrilika. Tonske studije prigušenim bojama. Slikanje akrilnim bojama.*
2. *Semestar: Preslikavanje većih isprintanih fotografija poznatih slikara, iznimno dobra vježba za usavršavanje raznih vrsta poteza kista i kopiranja drugačijih slikarskih stilova te vježbanje miješanja boja. Slikanje akta i portreta prema živom modelu.*
3. *Semestar: Tehnika slikanja uljanim bojama (korištenje pribora i medijuma, priprema slikarske podloge, podslikavanje). Rad s punom paletom boja uljanih i akrilnih boja. Rad na kopijama starih majstora. Akvarel. Slikanje akta i portreta prema živom modelu.*

***TEČAJ KERAMIKE***

1. *Semestar: Keramički osnovni materijal. Priprema gline za rad. Manipulacija gline. Dodaci glini. Keramički alati. Formiranje pune forme (kugla, kocka, stožac, valjak i piramida). Keramička peć. Upooznavanje i upotreba alata. Kompozicija plohe. Realizacija plohe, keramička pločica.*
2. *Semestar: Crtanje i modeliranje keramičke šuplje forme i šablone za formu. Angoba. Slip (dobivanje i svojsta). Modeliranje sa konkavnim i konveksnim profilima. Kombinirane tehnike modeliranja ( traka, spirala, pločica i komadići gline).*
3. *Semestar: Keramička kutija. Keramička figura. Oksidi. Glazure (prozirne i pokrivne). Upotreba kalupa, kvečanje (utiskivanje gline u kalup tanjura). Obrada, dekoriranje i sušenje.*
4. *Semestar: Tehnika majolika. Emajli. Ukrasni privjesci. Složenija i slobodna keramička forma. Glazure ( sastav, priprema, vrste, svojstva i upotreba).*

 ***TEČAJ KIPARSTVA***

1. *Semestar: Upoznavanje s kiparskim materijalom putem vježbi oblikovanja gline ( prepariranje gline, konkavno-konveksna struktura, slobodna i vezana forma). Reljef visoki i niski, kompozicija geom. elemenata, kontrast oblo uglato, teksture (glatke i hrapave površine). Analitičko promatranje.*
2. *Semestar: Obrada gipsa (svojstva, slijepa forma, negativ-pozitiv, forma na klinove, izolacija, armiranje, patiniranje). Kompozicija dinamičnih i statičnih formi, građenje forme dodavanjem i oduzimanjem. Portret i figura u glini.*
3. *Semestar: Modeliranje i prema gipsanim predlošcima (reljef, puna plastika, anatomija šake, stopala, animalna studija). Lijevanje u gipsu vlastitih radova. Postupak lijevanja. Kompozicija, perforirane forme, odnos forme i sadržaja, prikaz motiva, teme i asocijacije. Modeliranje akta i glave prema živom modelu.*
4. *Semestar: Modeliranje glave prema živom modelu. Patine, pozlate i slično. Modeliranje akta prema živom modelu. Slobodna kompozicija u reljefnoj i punoj plastici. Stilizacija i apstraktna forma. Modeliranje akta i glave prema živom modelu. Teorijsko upoznavanje sa drugim materijalima.*

 *23.08.2017.*